A4-0077/98

Απόφαση σχετικά με την κοινή θέση που καθόρισε το Συμβούλιο όσον αφορά την πρόταση απόφασης του Ευρωπαΐκού Κοινοβουλίου και του Συμβουλίου για την θέσπιση προγράμματος κοινοτικής δράσης»Ευρωπαΐκή Εθελοντική Υπηρεσία των Νέων» (C4-0007/98 - 96/0318(COD)).(Διαδικασία συναπόφασης: δεύτερη ανάγνωση)

Το Ευρωπαΐκό Κοινοβούλιο,

- έχοντας υπόψη την κοινή θέση του Συμβουλίου (C4-0007/98 - 96/0318(COD)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 200 της 30.6.1997, σελ. 183)) σχετικά με την πρόταση της Επιτροπής προς το Ευρωπαΐκό Κοινοβούλιο και το Συμβούλιο COM(96) 0610 ((ΕΕ C 302 της 3.10.1997, σελ. 6))

- έχοντας υπόψη την τροποποιημένη πρόταση COM(97) 0347 ((ΕΕ C 320 της 21.10.1997, σελ. 7)),

- έχοντας υπόψη το άρθρο 189 B, παράγραφος 2, της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για δεύτερη ανάγνωση της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0077/98),

1. τροποποιεί ως ακολούθως την κοινή θέση 7

2. καλεί την Επιτροπή να αποφανθεί ευνοΐκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189 B, παράγραφος 2, εδάφιο δ), της Συνθήκης ΕΚ 7

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εκδώσει οριστικά την πράξη 7

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Δέκατη τρίτη αιτιολογική σκέψη

>Αρχικό κείμενο>

(13) ότι η παρούσα απόφαση δημιουργεί ένα κοινοτικό πλαίσιο προορισμένο να συμβάλει στην ανάπτυξη των διακρατικών δραστηριοτήτων εθελοντικής υπηρεσίας,

>Κείμενο μετά την ψηφοφορία στο ΕΚ>

(13) ότι

σοβαρά νομικά εμπόδια αντιστρατεύονται στη διακρατική κινητικότητα των νέων 7 ότι τα εμπόδια αυτά πρέπει να αρθούν με τη συνεργασία ανάμεσα στα κράτη μέλη με στόχο να καθορισθεί για τους νέους εθελοντές της ευρωπαΐκής πολιτικής θητείας ένα κοινό καθεστώς που θα προβλέπει συγκεκριμένα τον συντονισμό της κοινωνικής ασφάλισης και των φορολογικών συστημάτων που εφαρμόζονται στις αποζημιώσεις τις οποίες λαμβάνουν οι εν λόγω νέοι για τα έξοδα μετακίνησης, καταλύματος και διατροφής κατά τη διάρκεια της υπηρεσίας τους.

(Τροπολογία 2)

Εικοστή πρώτη αιτιολογική σκέψη

>Αρχικό κείμενο>

(21) ότι οι δραστηριότητες ευρωπαΐκής εθελοντικής υπηρεσίας δεν υποκαθιστούν τη στρατιωτική θητεία, τις εναλλακτικές μορφές θητείας που προβλέπονται ειδικότερα για τους αντιρρησίες συνείδησης και την υποχρεωτική πολιτική θητεία που υπάρχουν σε πολλά κράτη μέλη, και ότι θαπρέπει να μην έχουν ως αποτέλεσμα τον περιορισμό ή την υποκατάσταση των, δυνητικών ή υφισταμένων, αμειβομένων θέσεων εργασίας,

>Κείμενο μετά την ψηφοφορία στο ΕΚ>

(21) ότι οι δραστηριότητες ευρωπαΐκής εθελοντικής υπηρεσίας δεν υποκαθιστούν τη στρατιωτική θητεία, τις εναλλακτικές μορφές θητείας που προβλέπονται ειδικότερα για τους αντιρρησίες συνείδησης και την υποχρεωτική πολιτική θητεία που υπάρχουν σε πολλά κράτη μέλη, και ότι

πρέπει να μην έχουν ως αποτέλεσμα τον περιορισμό των, δυνητικών ή υφισταμένων, αμειβομένων θέσεων εργασίας 7 ότι οι δραστηριότητες αυτές πρέπει, ωστόσο, να συμβιβάζονται με τις εθνικές πολιτικές θητείες ώστε να είναι δυνατόν για τα κράτη μέλη, εφ' όσον το επιθυμούν, να τις εντάσσουν σταδιακά στο εθνικό τους πλαίσιο προσδίδοντάς τους μία νέα υπερεθνική διάσταση και παρέχοντάς τους τη δυνατότητα να χρησιμοποιούν τις υλικές και οργανωτικές δομές των εν λόγω θητειών 7 ότι, προς τούτο, θα μπορούν να συνάπτονται συμφωνίες που συνδέουν την ευρωπαΐκή εθελοντική υπηρεσία με τις εθνικές πολιτικές θητείες 7

(Τροπολογία 3)

Άρθρο 3, παράγραφος 1

>Αρχικό κείμενο>

1. Το χρηματοδοτικό πλαίσιο για την εκτέλεση του παρόντος προγράμματος, για την περίοδο 1998-1999, ορίζεται σε 35 εκατομμύρια ECU, και αντιστοιχεί στις σημερινές δημοσιονομικές προοπτικές.

>Κείμενο μετά την ψηφοφορία στο ΕΚ>

1. Το χρηματοδοτικό πλαίσιο για την εκτέλεση του παρόντος προγράμματος, για την περίοδο 1998-1999, ορίζεται σε

80 εκατομμύρια ECU, και αντιστοιχεί στις σημερινές δημοσιονομικές προοπτικές.

(Τροπολογία 4)

Άρθρο 7, παράγραφος 1

>Αρχικό κείμενο>

1. Η Επιτροπή και τα κράτη μέλη λαμβάνουν τα μέτρα που κρίνουν κατάλληλα προκειμένου να αναπτύξουν δομές σε κοινοτικό και εθνικό επίπεδο για την υλοποίηση των στόχων του προγράμματος, για τη διευκόλυνση της πρόσβασης στο πρόγραμμα των νέων και των άλλων εταίρων σε τοπικό επίπεδο, για την εξασφάλιση της αξιολόγησης και της παρακολούθησης των δράσεων που προβλέπονται από το πρόγραμμα και για την εφαρμογή των μηχανισμών συνεννόησης και επιλογής. Στα πλαίσια αυτά, η Επιτροπή και τα κράτη μέλη λαμβάνουν μέτρα για να ενθαρρύνουν την κατάλληλη ενημέρωση και ευαισθητοποίηση των εθελοντών όσον αφορά τα δικαιώματα και τις υποχρεώσεις τους σε ευρωπαΐκό, εθνικό και τοπικό επίπεδο, και προσπαθούν να συμβάλλουν ενεργά στην συμπληρωματικότητα μεταξύ διακρατικών και εθνικών δράσεων εθελοντικής φύσης.

>Κείμενο μετά την ψηφοφορία στο ΕΚ>

1. Η Επιτροπή και τα κράτη μέλη λαμβάνουν τα μέτρα που κρίνουν κατάλληλα προκειμένου να αναπτύξουν δομές σε κοινοτικό και εθνικό επίπεδο για την υλοποίηση των στόχων του προγράμματος, για τη διευκόλυνση της πρόσβασης στο πρόγραμμα των νέων και των άλλων εταίρων σε τοπικό επίπεδο, για την εξασφάλιση της αξιολόγησης και της παρακολούθησης των δράσεων που προβλέπονται από το πρόγραμμα και για την εφαρμογή των μηχανισμών συνεννόησης και επιλογής. Στα πλαίσια αυτά, η Επιτροπή και τα κράτη μέλη

μεριμνούν για την εξασφάλιση της κατάλληλης ενημέρωσης και ευαισθητοποίησης των εθελοντών όσον αφορά τα δικαιώματα και τις υποχρεώσεις τους σε ευρωπαΐκό, εθνικό και τοπικό επίπεδο, και προσπαθούν να συμβάλλουν ενεργά στην συμπληρωματικότητα μεταξύ διακρατικών και εθνικών δράσεων εθελοντικής φύσης.

>Αρχικό κείμενο>

>Κείμενο μετά την ψηφοφορία στο ΕΚ>

Τα κράτη μέλη λαμβάνουν κάθε απαιτούμενο μέτρο ώστε να εξασφαλίζεται ο συντονισμός ανάμεσα στην Ευρωπαΐκή Εθελοντική Υπηρεσία των Νέων και τις υφιστάμενες εθνικές πολιτικές θητείες διευκολύνοντας την πρόσβαση των νέων ευρωπαίων εθελοντών στις εθνικές υποδομές και συμβάλλοντας ενεργά στην απαραίτητη συνεργασία ανάμεσα στις διακρατικές και εθνικές δράσεις εθελοντικής φύσης.

(Τροπολογία 5)

Άρθρο 7, παράγραφος 2

>Αρχικό κείμενο>

2. Κάθε κράτος μέλος προσπαθεί, κατά το δυνατόν, να λάβει τα μέτρα που θεωρεί απαραίτητα και ευκταία για να εξασφαλισθεί η καλή λειτουργία του προγράμματος, ιδίως όσον αφορά την κινητικότητα των νεαρών εθελοντών.

>Κείμενο μετά την ψηφοφορία στο ΕΚ>

2. Κάθε κράτος μέλος προσπαθεί να λάβει τα

απαραίτητα μέτρα που θα επιτρέψουν στους νέους να συμμετάσχουν στο πρόγραμμα χωρίς να αντιμετωπίσουν εμπόδια, κυρίως όσον αφορά την χορήγηση του δικαιώματος παραμονής στο κράτος μέλος υποδοχής για την περίοδο που διαρκεί η εθελοντική υπηρεσία, τη διατήρηση των δικαιωμάτων τους και πρωτίστως των δικαιωμάτων κοινωνικής ασφάλισης, καθώς και την φορολογική απαλλαγή που αφορά τις αποζημιώσεις που λαμβάνουν οι νέοι εθελοντές για τα έξοδα μετακίνησης, καταλύματος και διατροφής καθ' όλη τη διάρκεια της υπηρεσίας τους, ελλείψει κανονικής αμοιβής για την εργασία που προσφέρουν.

>Αρχικό κείμενο>

>Κείμενο μετά την ψηφοφορία στο ΕΚ>

Η Επιτροπή υποβάλλει προτάσεις για την θέσπιση ενός ευρωπαΐκού καθεστώτος των νέων εθελοντών το οποίο θα εγγυάται το ειδικό νομικό πλαίσιο που θα αναγνωρίζεται τόσο στη χώρα καταγωγής όσο και στη χώρα υποδοχής έτσι ώστε να εξασφαλίζουν οι εθελοντές τις ίδιες προϋποθέσεις κινητικότητας με αυτές που ισχύουν και για τους λοιπούς πολίτες της Ευρωπαΐκής Ένωσης.

(Τροπολογία 6)

Άρθρο 9, παράγραφος 1

>Αρχικό κείμενο>

Κατά την εκτέλεση του παρόντος προγράμματος, η Επιτροπή επικουρείται από επιτροπή η οποία αποτελείται από δύο αντιπροσώπους κάθε κράτους μέλους και της οποίας προεδρεύει ο αντιπρόσωπος της Επιτροπής.

>Κείμενο μετά την ψηφοφορία στο ΕΚ>

Κατά την εκτέλεση του παρόντος προγράμματος, η Επιτροπή επικουρείται από επιτροπή η οποία αποτελείται από

έναν αντιπρόσωπο κάθε κράτους μέλους και της οποίας προεδρεύει ο αντιπρόσωπος της Επιτροπής.

(Τροπολογία 7)

Άρθρο 9, παράγραφος 2, τρίτο εδάφιο, εισαγωγική πρόταση

>Αρχικό κείμενο>

Η Επιτροπή θεσπίζει μέτρα, που είναι αμέσως εφαρμόσιμα. Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο. Στην περίπτωση αυτή :

>Κείμενο μετά την ψηφοφορία στο ΕΚ>

Η Επιτροπή θεσπίζει μέτρα, που είναι αμέσως εφαρμόσιμα. Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο

και το Κοινοβούλιο. Στην περίπτωση αυτή, και με την επιφύλαξη ότι τα εν λόγω μέτρα δεν θίγουν τις κοινές νομοθετικές αρμοδιότητες του Κοινοβουλίου και του Συμβουλίου όσον αφορά την ίδια την απόφαση και τα σχετικά θέματα που αποτέλεσαν αντικείμενο της συναπόφασης:

(Τροπολογία 8)

Aρθρο 9, παράγραφος 2, τρίτο εδάφιο, δεύτερη περίπτωση

>Αρχικό κείμενο>

- το Συμβούλιο μπορεί να λάβει, με ειδική πλειοψηφία, διαφορετική απόφαση εντός της προθεσμίας που προβλέπεται στην πρώτη περίπτωση.

>Κείμενο μετά την ψηφοφορία στο ΕΚ>

- το Συμβούλιο μπορεί να λάβει, με ειδική πλειοψηφία, διαφορετική απόφαση εντός της προθεσμίας που προβλέπεται στην πρώτη περίπτωση

και το Κοινοβούλιο ενημερώνεται από την Επιτροπή.

(Τροπολογία 9)

Aρθρο 9, παράγραφος 3, πρώτη πρόταση

>Αρχικό κείμενο>

3. Η Επιτροπή μπορεί να συμβουλεύεται την επιτροπή για όλα τα ζητήματα που αφορούν την εκτέλεση του παρόντος προγράμματος.

>Κείμενο μετά την ψηφοφορία στο ΕΚ>

3. Εξάλλου η Επιτροπή μπορεί να συμβουλεύεται την επιτροπή για όλα τα ζητήματα που αφορούν την εκτέλεση του παρόντος προγράμματος, εκτός από τις δημοσιονομικές διατάξεις που αναφέρονται στο άρθρο 3.

(Τροπολογία 10)

Aρθρο 9, παράγραφος 3 α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

3α. Η Επιτροπή ενημερώνει το Ευρωπαΐκό Κοινοβούλιο για τις εργασίες της επιτροπής και θέτει εγκαίρως στη διάθεσή του τις ημερήσιες διατάξεις όλων των συνεδριάσεων των διαχειριστικών και ρυθμιστικών επιτροπών. Ανακοινώνει στο Κοινοβούλιο το αποτέλεσμα των γνωμοδοτήσεων που εκδίδει η επιτροπή. Απαιτεί από όλα τα μέλη της επιτροπής, εκτός των δημοσίων υπαλλήλων, να υπογράψουν δήλωση τη στιγμή του διορισμού τους, αναφέροντας ότι η συμμετοχή τους στην εν λόγω επιτροπή δεν συγκρούεται με τα προσωπικά τους συμφέροντα.